Мы махуэхэм
Дыгъэгъазэм и 19, щэбэт
ХуэмыщIауэ псэухэм защIэгъэкъуэным и дунейпсо махуэщ
Урысейм и дзэ тIасхъэщIэх къулыкъум и лэжьакIуэхэм я махуэщ
1863 гъэм Инджылызым щыщ Уолтон Фредерик лъэгухэм тралъхьэ линолеумыр къызэригупсысам щыхьэт техъуэ тхылъ къратащ.
1866 гъэм Урысейм и Телеграф агентствэр къызэрагъэпэщащ.
1925 гъэм ТАСС-р (Совет Союзым и Телеграф агентствэр) къызэрагъэпэщащ.
1972 гъэм Мазэм къикIыжащ абы къэхутэныгъэ- хэр щезыгъэкIуэкIа «Аполлон-17» америкэ хьэрш кхъухьыр. Абы иса астронавтхэу Сернан Юджин, Эванс Роналд, Шмит Харрисон сымэ Мазэм дыгъэгъазэм и 7 — 19-хэм щылэжьащ.
Парт, къэрал лэжьакIуэ, Маршал, Совет Союзым плIэнейрэ и ЛIыхъужь, Социалист Лэжьыгъэм и ЛIыхъужь, 1964 — 1982 гъэхэм СССР-м и унафэщIу щыта Брежнев Леонид къызэралъхурэ илъэси 109-рэ ирокъу.
Къэбэрдей-Балъкъэрым щыщ адмирал, Ищхъэрэ, Балтийскэ флотхэм я унафэщIу щыта Головко Арсений къызэралъхурэ илъэси 109-рэ ирокъу.
Франджы уэрэджыIакIуэ, актрисэ цIэрыIуэ Пиаф Эдит къызэралъхурэ илъэси 100 ирокъу.
«Современник» театрым и унафэщI, СССР-м и Къэрал сагъэтым и лауреат, Совет Союзым и цIыхубэ артисткэ Волчек Галинэ и ныбжьыр илъэс 82-рэ ирокъу.
Филологие щIэныгъэхэм я доктор, Горькэм и цIэр зезыхьэ Дунейпсо литературэ институтым и профессор Алий Аллэ къыщалъ-хуа махуэщ.
Футболист Iэзэу щыта, СССР-ми РСФСР-ми я чемпион, КъБР-м физкультурэмрэ спортымкIэ щIыхь зиIэ и лэжьакIуэ Iэпщэ Александр къызэралъхурэ илъэс 76-рэ ирокъу.
РСФСР-м и цIыхубэ артисткэ Вертинская Анастасие и ныбжьыр илъэс 71-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 2 — 6, жэщым щIыIэр градуси 3 щыхъунущ.
Дыгъэгъазэм и 20, тхьэмахуэ
ЦIыхухэм я зэкъуэтыныгъэм и дунейпсо махуэщ
УФ-м Шынагъуэншагъэр къыщызэгъэпэщынымкIэ и органхэм я лэжьакIуэм и махуэщ
1699 гъэм Пётр Езанэм Iэ щIидзащ «ИлъэсыщIэр къыщихьэр гъэлъэпIэным теухуа» унафэм. Абы ипкъ иткIэ ИлъэсыщIэр щIышылэм и 1-м кърагъэхьэу къаублащ, зэрыщыта фокIадэм и 1-м и пIэкIэ.
1917 гъэм ВЧК-р (Урысейпсо чрезвычайнэ комиссэр) къызэрагъэпэщащ. Абы и унафэщIу ягъэуват Дзержинский Феликс.
Адыгэпщ, урысеидзэм полковникыу къулыкъу щызыщIа ХьэтIохъущокъуэ Исмэхьил-Бей къызэралъхурэ илъэс 255-рэ ирокъу.
КъБР-м щIыхь зиIэ и журналист, публицист ГъуаплъащIэ Заудин и ныбжьыр илъэс 71-рэ ирокъу.
ТхакIуэ, журналист, «Iуащхьэмахуэ» журналым жэуап зыхь и секретарь ХьэIупщы МуIэед и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 5 — 6, жэщым градус 1 — 3 щыхъунущ.
Дыгъэгъазэм и 21, блыщхьэ
1237 гъэм монгол хъан Батый и дзэм Рязань къалэр зэтрикъутащ, мафIи щIидзэжри игъэсащ.
1891 гъэм дунейм щыя-пэу США-м щекIуэкIащ баскетболымкIэ зэхьэзэхуэ. А джэгукIэ лIэужьыгъуэр къигупсысат физкультурэмкIэ егъэджакIуэ Нейсмит Джеймс.
1899 гъэм Санк-Петер- бург къыщыдэкIащ «Огонёк» журналым и япэ номерыр.
1944 гъэм ВКП(б)-м и обкомым унафэ къищтащ Дзэлыкъуэ, Куба, Налшык, Шэджэм, Прималкэ, Урожайнэ, Лэскэн районхэм газет къыщыдэгъэкIыным теухуауэ.
1991 гъэм Къэзахъстаным и къалащхьэу щыта Алма-Ата Iэ щытрадзащ Къэрал Щхьэхуитхэм я Зэгухьэныгъэм (СНГ) и хабзэхэр щыубзыхуа Декларацэм.
Парт, къэрал лэжьакIуэ, генералиссимус, Совет Союзым и ЛIыхъужь, Социалист Лэжьыгъэм и ЛIыхъужь, 1924 — 1953 гъэхэм СССР-м и унафэщIу щыта Сталин (Джугашвили) Иосиф къызэралъхурэ илъэси 136-рэ ирокъу.
Дзэзешэ цIэрыIуэ, Совет Союзым и Маршал Рокоссовский Константин къызэралъхурэ илъэси 119-рэ ирокъу.
Совет драматург, журналист, дзэ корреспондент, Сталиным и саугъэтыр зрата Вишневский Всеволод къызэралъхурэ илъэси 115-рэ ирокъу.
ТхакIуэ, щIэныгъэлI Елмэс Iэулдин къызэралъхурэ илъэс 83-рэ ирокъу.
Театрымрэ киномрэ я актрисэ цIэрыIуэ, РСФСР-м и цIыхубэ артисткэ Аросевэ Ольгэ къызэралъхурэ илъэс 90 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 2 — 6, жэщым градус 1 — 2 щыхъунущ.
